stanford-oval/wikipedia huggingface dataset:
Tyrone Nelson

| Tyrone Nelson> Henkilötiedot |
| --- | --- |
Koko nimi:  Tyrone Nelson
Syntynyt: 16. heinäkuuta 1985 (ikä 39) Brenham, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  206 cm
Paino:  95 kg
Pelaajaura
Yliopistojoukkueet
2003–2004 2005–2007:  Prairie View New Mexico State
Seurajoukkueet
2009–2010  2016 2016–2017 2017:  (Turkki) (Libanon) (Bahrain) (Uruguay) Tampereen Pyrintö
Tyrone Nelson (s. 16. heinäkuuta 1985 Brenham, Texas) on yhdysvaltalainen koripalloilija, pelipaikaltaan iso laitahyökkääjä tai sentteri. Hän on pelannut muun muassa Suomen pääsarjassa, Turkissa ja Libanonissa.
Ura

Nelson viimeisteli yliopistouransa New Mexico Statessa keväällä 2007. Kauden 2009–2010 Nelson pelasi Turkin toiseksi korkeimmalla sarjatasolla tupla-tupla-keskiarvolla. Marraskuussa 2010 hän siirtyi Turkista suomalaiseen Namika Lahteen jossa ei kuitenkaan pelannut Korisliigaa palattuaan Yhdysvaltoihin vanhempiensa kuoltua auto-onnettomuudessa. Nelson pelasi Turkin toiseksi korkeimman sarjatason lisäksi myös kaksi kautta Libanonissa. Syksyllä 2016 hän pelasi Bahrainissa ja loukkaantuneen pelaajan korvaajana Uruguayssa. Tammikuussa 2017 Nelson siirtyi Suomeen, pääsarjajoukkue Tampereen Pyrintöön. Hän pelasi Pyrinnössä kevätkaudella 2017 runkosarjassa 11,0 pisteen ja 7,8 levypallon ottelukohtaisilla keskiarvoilla päättäen runkosarjansa kolmeen tupla-tuplaan. Enemmistön levypalloistaan (4,1/ottelu) Nelson otti hyökkäyspäässä. Pyrintö eteni viimeisenä joukkueena Korisliigan pudotuspeleihin mutta putosi heti puolivälierissä Salon Vilppaalle.
Nelson on valmentaja Ilkka Palviaisen mukaan hyvä levypallopelaaja. Myös Nelsonin kahden pisteen heittojen heittotarkkuus on ollut tämän uralla keskimääräistä parempi.
Aiheesta muualla

Tyrone Nelson Basketball Profile eurobasket.com (englanniksi)
Tsintsillat (suku)

| Tsintsillat |
| --- | --- |
 Chinchilla puolalaisessa eläintarhassa.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Piikkisikamaiset jyrsijät Hystricomorpha
Osalahko::  Piikkisikamaiset Hystricognathi
Heimo::  Tsintsillat Chinchillidae
Suku::  Tsintsillat Chinchilla  Bennett, 1829
Synonyymit
 Eriomys Lichtenstein, 1829 
Katso myös
   Tsintsillat (suku) Wikispeciesissä   Tsintsillat (suku) Commonsissa 
Infobox OKNimi-testi OK: 
Tsintsillat (Chinchilla) on jyrsijäsuku, jonka lajeja tavataan luonnonvaraisena Andeilla Etelä-Amerikassa.
Sukuun kuuluu kaksi lajia: chinchilla (Chinchilla lanigera) ja Chinchilla chinchilla.
Tsintsillalajien vertailua
Tyrone Riley

| Tyrone Riley> Henkilötiedot |
| --- | --- |
Koko nimi:  Tyrone Riley
Syntynyt: 21. helmikuuta 1982 (ikä 42)
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  201 cm
Paino:  110 kg
Pelaajaura
Yliopistojoukkueet
2003–2005:  San Franciscon yliopisto
Seurajoukkueet
2006–2007 2007–2008 2008–2009 2009 2009 :  West-Brabant Giants Polonia Varsova TBB Trier Namika Lahti Tampereen Pyrintö (Yhdysvallat)
Tyrone Riley (s. 21. helmikuuta 1982) on yhdysvaltalainen kilpauransa päättänyt koripalloilija, pelipaikaltaan iso laitahyökkääjä. Hän pelasi urallaan muun muassa Saksan, Puolan, Alankomaiden ja Suomen pääsarjoissa.
Pelaajaura

Riley pelasi yliopistokoripalloa San Franciscon yliopistossa vuosina 2003–2005.
Yliopiston jälkeen Riley pelasi ammattilaisena Euroopassa. Hän pelasi muun muassa Alankomaiden, Puolan ja Saksan pääsarjoissa. Syksyksi 2009 hän siirtyi Suomen pääsarjajoukkue Namika Lahteen. Riley pelasi Lahdessa 11 ottelua 14,5 pisteen ja 7,1 levypallon keskiarvoilla, mutta Ray Nixonin palattua seuraan hänet sopimuksensa purettiin. Hän pelasi Suomessa kuitenkin vielä kaksi ottelua Tampereen Pyrinnössä sijaistaen loukkaantunutta Chris Hesteriä. Pyrintö voitti kauden päätteeksi Suomen mestaruuden, ja Riley on merkitty Koripalloliiton tilastoissa SM-kultamitalistiksi.
Aiheesta muualla

Tyrone Riley basketball profile eurobasket.com (englanniksi)
Three Days Grace

| Three Days Grace |
| --- | --- |

 Three Days Grace konsertissa vuonna 2008
Tiedot
Toiminnassa:  1992–1995 (nimellä Groundswell) 1997– (nykyisellä nimellä)
Tyylilaji:  alternative metal, post-grunge, hard rock, alternative rock,
Kotipaikka:  Norwood, Ontario, Kanada
Laulukieli:  englanti
Jäsenet:  Adam Gontier, laulu, rytmikitara   Matt Walst, laulu, rytmikitara   Neil Sanderson, rummut, taustalaulu   Brad Walst, basso, taustalaulu   Barry Stock, kitara  
Levy-yhtiö:  Jive Records  
Aiheesta muualla
Kotisivut
Infobox OKNimi-testi OK: 
Three Days Grace on kanadalainen rock-yhtye. Se perustettiin vuonna 1997, jolloin jäseniä olivat Adam Gontier (laulaja, kitara), Brad Walst (basso, taustalaulaja), Neil Sanderson (rummut, taustalaulaja). Yhtye tunnettiin ennen nimellä Groundswell.
Ensimmäinen albumi Three Days Grace julkaistiin 22. heinäkuuta 2003. Albumin ensimmäinen hitti oli ”(I Hate) Everything About You”. Muita kyseisen levyn hittejä olivat ”Home” ja ”Just Like You”. Three Days Gracen single ”Are You Ready” löytyy muun muassa elokuvien Cursed – Kirottu ja Raise Your Voice – Kesän Sävelet ääniraidoilta. Yhtyeen toinen albumi One-X julkaistiin kesäkuussa 2006. Albumin ensimmäinen single on nimeltään ”Animal I Have Become”. Triosta tuli kvartetti, kun mukaan uudelle albumille liittyi uusi kitaristi Barry Stock. Three Days Gracen kolmas albumi Life Starts Now julkaistiin 22. syyskuuta 2009. Albumi Transit of Venus julkaistiin 2. lokakuuta 2012. Uusin albumi "Outsider" julkaistiin vuonna 2018.
Tammikuussa 2013 laulaja Adam Gontier ilmoitti eroavansa yhtyeestä, ja haluavansa yhtyeen jatkavan eteenpäin ilman häntä.
31. maaliskuuta 2015 yhtye julkaisi viidennen albuminsa "Human" jolla laulaa My Darkest Days -yhtyeestä tunnettu Matt Walst. Hän on myös yhtyeen basistin Brad Walstin veli. Walst on nykyään yhtyeen vakituinen jäsen.
Lokakuussa 2024 yhtye tiedotti Gontierin palaavan yhtyyeseen yli yhdentoista vuoden jälkeen Matt Walstin jatkavan myös yhtyeen laulajana. Bändi vahvisti myös uutta musiikkia olevan tekeillä ja kiertueen tulevan.
Jäsenet > Nykyiset jäsenet

Adam Gontier - laulu, rytmikitara (1997–2013), (2024–)
Brad Walst - bassokitara, taustalaulu (1997–)
Neil Sanderson -  rummut, lyömäsoittimet, piano, taustalaulu  (1997–)
Barry Stock - soolokitara (2003–)
Matt Walst - laulu  (2013–)
Jäsenet > Live-jäsenet

Dani Rosenoer - piano, syntetisaattori, taustalaulu (2012–)
Jäsenet > Entiset Groundswell jäsenet

Phil Crowe - soolokitara (1992–1995)
Joe Grant - rytmikitara (1992–1995)
Diskografia > EP:t

| Vuosi | Tiedot |
| --- | --- |
2003: Rolling Stone Original: Three Days Grace Julkaistu: 2003  Levy-yhtiö: Zomba
2007: Pain julkaistu: 2007  Levy-yhtiö: Jive
2008: Never Too Late Julkaistu: 2005  Levy-yhtiö: Jive
2011: Lost In You Julkaistu: 2011  Levy-yhtiö: Jive
Diskografia > Demo albumit

| Vuosi | Tiedot |
| --- | --- |
2000: Three Days Grace demo Julkaistu: 2000  Levy-yhtiö: Jive
Diskografia > Videoalbumit

| Vuosi | Tiedot |
| --- | --- |
2004: Live at the Brasil Julkaistu: 2004  Levy-yhtiö: Jive
2008: Live at the Palace 2008 Julkaistu: 2008  Levy-yhtiö: Jive
Aiheesta muualla

Yhtyeen kotisivu
Three Days Grace
| --- | --- |
Studioalbumit:   Three Days Grace  One-X  Life Starts Now  Transit of Venus  Human  Outsider  Explosions 
Singlet:   I Hate Everything About You  Just Like You  Home  Wake Up  Animal I Have Become  Pain  Never Too Late  Riot  Break  The Good Life  World So Cold  Lost in You  Chalk Outline  The High Road
Tuulensuun tuvassa

Tuulensuun tuvassa (aluksi Tuulentupa, myöhemmin Tuulensuun tupa tai Tuulensuuntupa) oli Mainostelevision ohjelmistossa vuodesta 1964 ainakin vuoteen 1967 esitetty televisiosarja. Se kertoi pienviljelijäperheen elämästä, kun useimmat siihenastiset perhesarjat (kuten Me Tammelat) olivat sijoittuneet kaupunkilaiskoteihin. Sarjan käsikirjoittaja oli Else Mattila, ohjaaja Kaarlo Hiltunen ja sen pääosissa näyttelivät Holger Salin (isä), Henny Valjus (äiti), Olavi Kaihlanen (Petteri), Alla Kaihlanen (Anu) ja Anja Haahdenmaa (Helinä).
MTV esitti sarjaa ensin sunnuntai-, sitten lauantai-illoissa ja lopulta keväällä 1967 tiistai-illoissa kerran kuukaudessa. Vuoden 1964 tammikuussa alkanut sarja ylsi vielä maaliskuussa 1967 MTV:n ohjelmiston neljänneksi katsotuimmaksi ohjelmaksi lähes puolellatoista miljoonalla katsojalla.
Sarjan jaksot olivat noin puolen tunnin mittaisia ja mustavalkoisia. Yhtään jaksoa ei ole säilynyt.
Aiheesta muualla

Tuulensuun tuvassa Internet Movie Databasessa (englanniksi)
Tuulensuun talo

| Tuulensuun talo |
| --- | --- |
 Tuulensuun talon kulmaus Hämeenkadun ja Hämeenpuiston risteyksessä.
Osoite:  Hämeenkatu 30
Sijainti:  Tammerkoski, Tampere
Koordinaatit:  61°29′50.6″N, 23°45′11.7″E
Rakennustyyppi:  asuin- ja liiketalo
Valmistumisvuosi:  1929
Suunnittelija:  Bertel Strömmer
Kerrosluku:  6
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Raitiotien rakennustyömaa Tuulensuun edustalla kesällä 2018.
Tuulensuun talo on Tampereella Hämeenkadun, Hämeenpuiston ja Kauppakadun kulmauksissa Tammerkosken kaupunginosassa sijaitseva kuusikerroksinen asuin- ja liiketalo, joka valmistui vuonna 1929. 1920-luvun klassisismia edustavan talon suunnitteli arkkitehti Bertel Strömmer. Talon alimmassa kerroksessa oli liiketiloja, viidessä ylimmässä kerroksessa asuntoja sekä sisäpihan ns. lisäsiivessä elokuvateatteri, mihin sisäänkäynti oli Hämeenkadun puolelta.
Tuulensuun talossa sijaitsi Kino-Palatsi-elokuvateatteri (nimi vuoteen 1939 Tuulensuu), jonka lähes 700 katsojapaikan sali oli aikoinaan Pohjoismaiden suurin. Sali oli koristeltu kuvanveistäjä Väinö Rikhard Rautalinin tekemillä reliefeillä. Kino-Palatsin sali toimi myös erilaisten konserttien ja muiden juhlatilaisuuksien, kuten Tampereen lyhytelokuvajuhlien pitopaikkana. Elokuvateatteritoiminnan päätyttyä vuonna 1991 sali oli pitkään käyttämättömänä ja siitä kaavailtiin ravintolaa. Sittemmin siinä toimi vuosina 1995–2006 Palatsiseurakunta ja vuosina 2008–2014 Musiikkiteatteri Palatsi. Vuosina 2015–2016 tiloissa toimi Heikki Vihisen luotsaama Teatteri State ja 2019–2020 Jari Salmen Sketsiteatteri Palatsi. Nykyisin tilaa vuokrataan erilaisia tapahtumia varten.
Rakennus on suojeltu asemakaavalla vuonna 1991.
Aiheesta muualla

Uutta Tamperetta, Suomen Kuvalehti 8.2.1930, nro 6, s. 23, Kansalliskirjaston digitaaliset aineistot
Tony Kaye (elokuvaohjaaja)

Tony Kaye (elokuvaohjaaja)
Tony Kaye (s. 1952) on brittiläinen elokuvaohjaaja. Hän syntyi Lontoossa ja nousi parrasvaloihin kansainvälisellä menestyselokuvallaan American History X (1998).
Kaye on American History X:n ohella ohjannut muun muassa lukuisia musiikkivideoita, kuten Soul Asylumin "Runaway Trainin" (1993).
Aiheesta muualla

Tony Kaye Internet Movie Databasessa. (englanniksi)
Triumph-luokka (linjalaiva)

| Triumph-luokka |
| --- | --- |


Tekniset tiedot
Uppouma:  1 793 35/94 bm
Pituus:  52,2 m (tykkikansi) 42,37 m (köli)
Leveys:  15,01 m
Syväys:  6,48 m
Miehistöä:  650
Aseistus
Meritorjunta:  74 tykkiä
Triumph-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka. Se oli ensimmäinen brittiläinen 74-tykkinen alusluokka, jolla oli 24 naulan tykit ylemmällä tykkikannella.
Suunnittelu

Luokan alukset tilattiin alun perin 11. tammikuuta 1757 Dublin-luokan lisätilauksena. Ne nimettiin 17. ja 30. maaliskuuta. Kummankin tilaus kuitenkin uudistettiin 21. toukokuuta uuden ja selvästi suuremman aluksen suunnitelmien mukaisena, mikä oli kopioitu vuonna 1747 vallatusta Ranskan laivaston L'Invinciblestä. Vuonna 1793 kummankin aluksen yläkannen tykit vaihdettiin 18 naulan tykkeihin.
Alusten aseistuksena oli alemmalla tykkikannella 28 kappaletta 32 naulan tykkejä ja ylemmällä tykkikannella kolmekymmentä 24 naulan tykkiä. Näiden lisäksi puolikannella oli neljätoista ja keulakannella kaksi 9 naulan tykkiä.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Valiant | Chathamin telakka | 1. helmikuuta 1758 | 10. elokuuta 1759 | elokuu 1759 | romutettu 1826 |
| HMS Triumph | Woolwichin telakka | 2. tammikuuta 1758 | 3. maaliskuuta 1764 | tammikuu 1771 | romutettu 1850 |
Tuulessa ja tuiskussa

| Tuulessa ja tuiskussa |
| --- | --- |

Kirjailija:  Kalle Päätalo
Kieli:  suomi
Kustantaja:  Gummerus
Julkaistu:  1981
Sivumäärä:  671
Sarja: Juuret Iijoen törmässä
Edeltävä:  Liekkejä laulumailla
Seuraava:  Tammerkosken sillalla
Löydä lisää kirjojaKirjallisuuden teemasivulta
Tuulessa ja tuiskussa on Kalle Päätalon Juuret Iijoen törmässä -sarjan yhdestoista osa. Teos on ilmestynyt vuonna 1981 Gummeruksen kustantamana. Kirjan tapahtumat sijoittuvat jatkosodan aikaan. Kirja on rekisteröity Bookcrossingiin.
Kirjan tapahtumat

Suomalaisten voittoisa eteneminen Itä-Karjalassa on vuonna 1942 pysähtynyt ja sota muuttunut asemasodaksi. Eräänlaista asemasotaa on myös Kalle Päätalon elämä. Hän on haavoittunut Kiestingin motin taistelussa ja on nyt toipumislomalla kotonaan Taivalkosken Jokijärvellä. Vammat eivät tunnu parantuvan, ja lomat, tarkastukset ja sairaalaosastot vuorottelevat hänen elämässään. Lopulta Kalle joutuu lääkärien kiistakapulaksi: hänet määrätään väkisin lääkärien määräyksestä rintamalle. Rintamalla olo ei kestä kauan, vaan Kalle passitetaan kiukkuisten sanojen saattelemana takaisin sairaalaan Ouluun.
Nyt seuraa uusi sairaalajakso ja huonetoveruus värikkään sotamies Mikkosen kanssa. Mikkonen on sukupuoliatleetti ja kaikin puolin hämmästyttävä mies, mutta opit ja kehotukset, joitä hän auliisti jakelee, eivät lankea Kallessa otolliseen maaperään. Jokin on lamannut miehen mielen ja kääntänyt sen pois naisista. Aikanaan syy sitten selviää, ja totuuden paljastuminen merkitsee Kallelle suurta henkistä romahdusta.
Nuoren Kallen elämä on pohjalukemissa, ja tämä vaatii elämänarvojen uudelleen punnitsemista. Uutta pontta Kalle saa onneksi niin potilastovereilta kuin sairaalan henkilökunnalta. Tulevan kirjailijan ja hänen ihmiskäsityksensä kannalta tulee merkittäväksi se tieto, että juuri syvimmän alennuksensa hetkellä ihminen voi saada ymmärtävimmän kohtelun – kohdata ihmisarvonsa.
Tietokoneen nestejäähdytys

Nestejäähdytteinen henkilökohtainen tietokone.
Tietokoneen nestejäähdytin on pienikokoisen pumpun aikaansaaman nestekierron avulla toimiva lämmönsiirtojärjestelmä. Järjestelmä jäähdyttää lähinnä suoritinta ja mahdollisesti muita tietokoneen komponentteja.
Pumppu kierrättää nestettä laitteistoissa yleensä kuparisten tai alumiinisten blokkien läpi siirtäen lämpöä muualle. Neste kierrätetään jäähdyttimen kautta, jossa prosessorista siirretty lämpö siirretään ilmaan, tai muuhun väliaineeseen. Jos väliaineena on ilma, jäähdytin on yleensä varustettu tuulettimella. Nestejäähdytyksen etuna on, että aktiivinen jäähdytys (tuuletin) voidaan keskittää yhteen tiettyyn paikkaan (jäähdytin). Jäähdyttimen tehoa voidaan kasvattaa helposti kasvattamalla sen kokoa, koska se ei ole rajoitettu pieneen tilaan jäähdytettävän komponentin välittömään läheisyyteen.
Vesijäähdytystä ei yleensä tarvita tavallisissa kuluttajien tietokoneissa, mutta vesijäähdytysjärjestelmää pidetään useimmiten esteettisesti mielyttävämpänä kuin ilmajäähdytteistä järjestelmää. Tietokoneiden harrastajat myös pitävät vesijäähdytysjärjestelmiin liittyvästä rakentelusta ja säätämisestä. Useimmiten vesijäähdytysjärjestelmä on helpompi saada hiljaisemmaksi kuin vastaavantehoisia komponentteja jäähdyttävä ilmajäähdytysjärjestelmä. Vesijäähdytyksen käyttäminen voi olla välttämätöntä jos tavoitteena on ylikellottaa komponentteja, varsinkin jos sitä tehdään kilpailullisessa tarkoituksessa.
Jäähdytysnesteenä voidaan käyttää tavallista vettä, mutta tavallisemmin nesteenä on vesi-glykoliseos. Glykolia käytetään tappamaan mahdolliset levät ja bakteerit, jotka muutoin voisivat lisääntyessään aiheuttaa tukoksia tai muita vaurioita. Tavallisesti autojen jäähdytysnesteen lisäaineeksi tarkoitetussa etyleeniglykolissa on mukana myös korroosiota hidastavia aineita, jotka hidastavat sähkökemiallista reaktiota silloin kun jäähdytysneste on kosketuksissa useamman erilaisen metallin muodostaman galvaanisen parin kanssa. Värilliseksi denaturoitua glykolia käytetään myös puhtaasti ulkonäöllisistä syistä. Suositeltava glykolipitoisuus on noin 10–20 %, yli 50 % sekoitussuhteella seoksen lämmönjohtokyky putoaa alle puoleen. Yli 20 % seoksilla myös glykolia hajottavat bakteerit ja hiivat kuolevat.
Järjestelmän koostumus

Yleensä jäähdytysjärjestelmä koostuu vähintään seuraavista osista:
Blokki on metallipala, johon on koneistettu nestettä varten kanava, jota pitkin neste kulkee blokin läpi siirtäen lämmön siitä pois. Tietokonekäytössä blokit ovat yleensä alumiinia tai kuparia. Blokit olivat pääideassa itsetehtyjä ennen kuin nestejäähdytys yleistyi. Osa ihmisistä ei vieläkään luota valmiisiin blokkeihin, vaan valmistaa ne yhä itse (jotkut erikoisosat vaativat jopa tätä menettelytapaa).
Jäähdytin
Pumppu
Letkut ja liittimet
Järjestelmä voi sisältää myös säiliön nesteelle. Yleisimpiä säiliöitä ovat muovisanko, tietokonevalmistajien tuottama säiliö tai tiivis elintarvikerasia. Jäähdyttimenä voi toimia erikseen tietokoneen nestejäähdytykseen valmistettu jäähdytin tai mikä tahansa vedestä ilmaan lämpöä siirtävä laite. Henkilöautojen lämmityslaitteiden kennot ovat hyvin suosittuja jäähdyttimiä harrastelijoiden keskuudessa.
Yleisimmät jäähdytettävät kohteet (jokaisella oma blokki)
Suoritin
Piirisarja
Näytönohjain
Kiintolevy
Tietokoneen virtalähde
Keskusmuisti
Käytön syyt

Tehokkaampi jäähdytysteho kuin ilmajäähdytyksellä (ks. jäähdytyssiili)
Hiljaisempi toiminta joissain tilanteissa (ahdas kotelo, paljon lämpöä tuottavat komponentit)
Ulkonäkö
Käytön syyt > Miinuspuolia

Oikosulkualttius
Korkeampi hinta
Enemmän huoltoa vaativa
Pumpun aiheuttama melu. Tilavaan koteloon rakennettu ilmajäähdytteinen kone on hiljaisempi.
Kaupalliset sovellukset

Apple oli ensimmäinen tietokoneiden valmistaja, joka alkoi toimittaa esiasennettua nestejäähdytysjärjestelmää G5-tietokoneidensa mukana kesäkuussa 2004. Applen järjestelmä sisältää yksinkertaisuudessaan kaksi blokkia, pumpun ja jäähdyttimen yhdessä kompaktissa paketissa. Järjestelmä on täysin huoltovapaa. Myöhemmin Cooler Master on tuonut vastaavanlaisen huoltovapaan jäähdytysjärjestelmän PC-tietokoneisiin.
Uudenkylän Toverit ry:n työväentalo

| Uudenkylän työväentalo |
| --- | --- |
Sijainti:  Uusikylä, Tampere
Valmistumisvuosi:  1934 (laajennus)
Purkuvuosi:  1966
Suunnittelija:  Frans Jousi
Rakennuttaja:  Uudenkylän Työväenyhdistys Toverit ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Uudenkylän Toverit ry:n työväentalo oli Tampereen Uudessakylässä sijainnut työväentalo. Se purettiin vuonna 1966.
Historiaa

Uudenkylän työväenyhdistys Toverit perustettiin vuonna 1912 Messukylän työväenyhdistyksen alaosastona. Vuonna 1913 yhdistyksessä oli 35 jäsentä. Syksyllä 1917 yhdistys osti itselleen Kivelän talon kokoontumispaikaksi. Suurin osa rahoituksesta saatiin yhdistyksen jäseniltä lainoina. Taloa aiottiin laajentaa rakentamalla laudoista juhlasali ja näyttämö, mutta rakennustarpeet katosivat sisällissodan aikana. Lattialankut kuitenkin säilyivät, ja sodan jälkeen niistä rakennettiin tanssilava, joka kuitenkin purettiin vuonna 1925. Sisällissota katkaisi yhdistyksen toiminnan, joka aloitettiin uudelleen vuonna 1919. Vuoden 1919 aikana yhdistys onnistui jo järjestämään muun muassa 27 iltamat. Vuonna 1920 yhdistys päätti irrottautua Messukylän työväenyhdistyksestä itsenäiseksi yhdistykseksi.
Vuonna 1931 yhdistys osti riihen, purki sen ja alkoi laajentaa taloaan. Laajennettavan talon piirustukset laati Frans Jousi. Pula-aika aiheutti hankaluuksia laajennustyön loppuunsaattamisessa, mutta lopulta talon vihkiäisiä vietettiin marraskuussa 1934. Laajennustyöstä osa tehtiin talkoilla. Osaa, kuten betonitöitä, varten palkattiin ammattimiehiä.
Vuonna 1966 talo purettiin. Paikalle rakennettiin asuinrakennus, jossa yhdistyksellä oli toimitilat.
Toimintaa työväentalolla

1920-luvulla yhdistyksen näytelmäseura kiersi myös lähipaikkakunnilla esiintymässä. Talolla toimi myös ompeluseura, ja siellä järjestettiin kirjanpito- ja valistuskursseja. Yhdistyksen yhteyteen perustettiin myöhemmin opintokerho. Laajennetun talon avajaisissa oli runsaasti yleisöä. Ohjelmassa oli orkesterin esiintyminen, juhlapuheita, runonlausuntaa, laulua, harmonikansoittoa, kuorolausuntaa, Tampereen Yrityksen voimisteluesitys, Tampereen Seuranäyttämön esittämä Aleksis Kiven ”Kihlaus” sekä lopuksi tanssia.
Thickfreakness

| Thickfreakness The Black Keys |
| --- | --- | --- |

Studioalbumin tiedot
 Äänitetty : joulukuu 2002
 Studio : Studio 45, Akron, Ohio
 Julkaistu: 8. huhtikuuta 2003
 Formaatti: CD, LP
 Tuottaja(t): Patrick Carney
 Tyylilaji: garage rock, blues rock
 Kesto: 39.01
 Levymerkki: Fat Possum Records (80371-2)
The Black Keysin muut julkaisut
| The Big Come Up 2002 | Thickfreakness 2003 | Rubber Factory 2004 |
Singlet albumilta Thickfreakness
 ”Set You Free” Julkaistu: 2003  ”Hard Row” Julkaistu: 2003  ”Have Love Will Travel” Julkaistu: 2003
Thickfreakness on The Black Keysin toinen studioalbumi, joka julkaistiin 8. huhtikuuta 2003.
Kappaleet

Kaikki kappaleet kirjoittanut Dan Auerbach ja Patrick Carney, ellei toisin mainita.
Thickfreakness – 3.48
Hard Row – 3.15 (säv. Dan Auerbach, Patrick Carney, san. Dan Auerbach, Chuck Auerbach)
Set You Free – 2.46
Midnight in Her Eyes – 4.02
Have Love Will Travel – 3.04 (säv. Richard Berry)
Hurt Like Mine – 3.27
Everywhere i Go – 5.40 (säv. Junior Kimbrough)
No Trust3 – 37.00
If You See Me – 2.52
Hold Me in Your Arms – 3.19
I Cry Alone – 2.47
Evil – 2.27 (Japanin bonuskappale)
Kokoonpano > Yhtye

Dan Auerbach – sähkökitara, laulu, basso
Patrick Carney – rummut, lyömäsoittimet, tuottaja, äänitys, masteroija
Kokoonpano > Tuotanto

Joel "Rage" Garcia – kannen suunnittelu
Michael Carney – kannen suunnittelu, valokuva
Arvostelut

AllMusic:
Soundi:
Aiheesta muualla

Thickfreakness discogs.com -sivustolla (englanniksi)
Tuulijärvi

Tuulijärvi tarkoittaa seuraavia:
Tuulijärvi, järvi Karjalan tasavallan Mujejärven piirissä
Tuulijärvi, järvi Orivedellä
Tuulijärvi, järvi Raaseporissa.
| --- | --- |
: Tämä on täsmennyssivu, jolla luetellaan useita samannimisiä järviä.
Uudenseelanninmeriharakka

| Uudenseelanninmeriharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Meriharakat Haematopodidae
Suku::  Meriharakat Haematopus
Laji::  finschi
Kaksiosainen nimi
 Haematopus finschi  (Martens, 1897) 
Katso myös
   Uudenseelanninmeriharakka Wikispeciesissä   Uudenseelanninmeriharakka Commonsissa 
Infobox OKNimi-testi OKIUCN-testi OK: 
Uudenseelanninmeriharakka (Haematopus finschi), joka joskus luokitellaan myös meriharakan alalajiksi, on Uuden-Seelannin Eteläsaaren kotoperäinen kahlaaja. Se talvehtii myös Pohjoissaaren rannoilla. Lajin holotyypin kuvaili Gustaf Heinrich Martens 1897, ja nimesi sen Otto Finschin kunniaksi.